Social Media

Bărbatul care face pensionarii invidioși este din Argeș și are 73 de ani.

Reclamă



Gheorghe Bălășoiu este fost șef de penienciar și fost procuror. În vremea guvernului PSD pensia lui a fost dublată.

Fostul magistrat a devenit cunoscut după ce s-a aflat că are cea mai mare pensie din țară. Gheorghe Bălășoiu, fost comandant al Penitenciarului Colibași a plecat de la suma de 34.000 de lei, dar după majorările din sistemul de pensii din vremea guvernării PSD, a ajuns la suma de 73.890 de lei pe lună.

Reclamă



Pentru a beneficia de cea mai mare pensie din România, Gheorghe Bălășoiu a lucrat ca magistrat, iar mai apoi ca șef al Penitenciarului Colibași.

Cu puțin timp înainte de a ieși la pensie, în 2005, el a fost încadrat ca procuror. El și-a exercitat noua funcție la Curtea de Apel Pitești doar două săptămâni.

Mai mult decat atât, pentru a-și crește suma primită pentru ultima lună de muncă, Bălășoiu a renunțat la zilele de concediu din ultima perioadă de activitate înainte de pensionare și a executat foarte multe deplasări în scop de serviciu.

În funcție de banii primiți pentru concediu și deplasări, i s-a calculat pensia. În anul 2017 a ajuns la suma de 34.000 de lei. Ulterior, suma a fost dublată și a ajuns să primească, pe lună, 66.701 de lei, 7.189 fiind opriți ca impozit.

Cum își duce Gheorghe Bălășoiu viața de pensionar

Fostul magistrat locuiește într-o vilă destul de mare, alături de soția lui. Are o curte mare, împânzită de tufe de flori și trandafiri colorați. Banii nu l-au făcut pe Gheorghe Bălășoiu să găsească fericirea, potrivit click.ro.

Este un bătrân bolnav care n-a dus lipsă de probleme de sănătate. Ba chiar și-a pierdut unul dintre copii într-un accident care ridică semne de întrebare. Fiul său, Mircea, a fost găsit mort în apartamentul său din Pitești.

„A fost procuror şef până în 1998, când a fost numit comandantul Penitenciarului Colibaşi. S-a pensionat în 2005, apoi a vrut să intre în Baroul Argeş, dar nu ştiu din ce motive i s-a respins cererea. Auzisem că vrea să profeseze ca avocat prin Capitală. Întotdeauna a câştigat mulţi bani. Ce a făcut cu ei? Păi, le-a dat copiilor: o fată care locuieşte în Timişoara şi care are trei copii şi lui Mircea, care avea şi el trei copii. În 2015, tot oraşul a vuit când Mircea a intrat cu noua sa maşină Audi Q7, de 50.000 €, într-un stâlp de iluminat public din oraş. Maşina a fost făcută zob, dar el a fugit de la faţa locului. Tot tăticul a rezolvat: a plătit pagubele şi o amendă. Acum bătrânul Bălăşoiu împarte pensia cu cei şase nepoţi şi îşi vede de bătrâneţe”, a declarat o vecină, acum doi ani, pentru click.ro

Vecinii spun că Gheorghe Bălășoiu nu comunică foarte mult și că încearcă să evite intercțiunile pe termen lung.